VGIทุ่มลงทุน540ล้านดันมาร์จิ้นเพิ่มเป็น52%
วีจีไอฯ ทุ่มงบลงทุน เพิ่มช่องทางสื่อดิจิตอล หวังดันอัตรากำไรขั้นต้นเพิ่มอีก 12% ส่วนรายได้โต 30%
22 พ.ค. 2556

วีจีไอฯ ทุ่มงบลงทุน เพิ่มช่องทางสื่อดิจิตอล หวังดันอัตรากำไรขั้นต้นเพิ่มอีก 12% ส่วนรายได้โต 30%
นายมารุต อรรถไกวัลวที ประธานเจ้าหน้าที่บริหาร บริษัท วีจีไอ โกลบอล มีเดีย (VGI) เปิดเผยว่า บริษัทได้ตั้งงบลงทุนในช่วงปี 2556/2557 สิ้นสุดวันที่ 31 มี.ค. ในวงเงินรวม 540 ล้านบาท ถือเป็นปีที่ใช้งบลงทุนสูงสุดเป็นประวัติการณ์ เทียบกับปีก่อนที่ใช้งบลงทุนทั้งหมด 308 ล้านบาท หรือลงทุนปกติเฉลี่ยปีละ 5060 ล้านบาท โดยเงินทั้งหมดจะมาจากกระแสเงินสดของบริษัทที่มีอยู่กว่า 1,254 ล้านบาท
ทั้งนี้ งบลงทุนก้อนนี้แบ่งเป็นการลงทุนป้ายโฆษณาประตูรั้วชานชาลาอัตโนมัติ 160 ล้านบาท การขยายพื้นที่สื่อโฆษณาบนสถานีรถไฟฟ้าบีทีเอส เช่น การเปลี่ยนการขายจากเสาภาพนิ่งเป็นสื่อดิจิตอลมากขึ้น 300 ล้านบาท และการปรับปรุงพื้นที่ขายพื้นที่โฆษณาโมเดิร์นเทรดอีก 80 ล้านบาท
นายมารุต กล่าวว่า การลงทุนเพิ่มขึ้นครั้งนี้จะส่งผลให้อัตรากำไรขั้นต้น (มาร์จิ้น) ของบริษัทเพิ่มขึ้นได้อีก 12% จาก 50% เป็น 5152% ส่วนของรายได้ปีนี้คาดว่าจะเติบโตประมาณ 30% โดยปีก่อนมีรายได้ 2,871 ล้านบาท
นอกจากนี้ บริษัทได้ปรับเปลี่ยนกลยุทธ์การขายโฆษณาเป็นแพ็กเกจที่สามารถครอบคลุมการขายโฆษณาแบบดิจิตอลบนทุกช่องทางที่ VGI มี จะเริ่มตั้งแต่วันที่ 1 ต.ค. 2556 ซึ่งเป็นช่วงฤดูกาลของบริษัทโฆษณา ซึ่งจะทำให้บริษัทมีรายได้จากโฆษณาเสาที่ฉายภาพนิ่งเป็นจอแอลอีดีเพิ่มขึ้นจาก 800 ล้านบาท เป็น 1,000 ล้านบาทต่อปี ซึ่งตอนนี้อัตราการจองโฆษณาบนบีทีเอสเฉลี่ยอยู่ที่ 90%
นายมารุต กล่าวว่า บริษัทยังมีการเจรจาเพิ่มพื้นที่การขายโฆษณาในห้างโมเดิร์นเทรด เช่น บิ๊กซี และเทสโก้ โลตัส ให้มีอัตราการจองโฆษณาเพิ่มเป็น 60% จากปกติอัตราการจองอยู่ที่ 40%
สำหรับสัดส่วนรายได้ของบริษัทปีนี้ จะมาโฆษณาในโมเดิร์นเทรด 4142% จากปีก่อนอยู่ที่ 40% ขณะที่สัดส่วนรายได้ขายโฆษณาบนบีทีเอสจะลดมาที่ 4849% จากปีก่อน 50% และสัดส่วนรายได้อื่นๆ อยู่ 20%